Visit Site
Recommended byColombia
ఈ ఏడాది మార్చి 18న బంగ్లాదేశ్‌తో జరిగిన ముక్కోణపు సిరీస్ ఫైనల్లో 19 బంతులాడిన విజయ్ శంకర్ కేవలం 17 పరుగులు మాత్రమే చేసి పేలవ రీతిలో ఔటయ్యాడు. ముఖ్యంగా.. ఆఖర్లో బంతుల్ని ఎక్కువగా వృథా చేయడంతో అతనిపై విమర్శల వర్షం కురిసింది. దీంతో.. తీవ్ర ఒత్తిడి మధ్య ఐపీఎల్ 2018 సీజన్‌ని ఆరంభించిన శంకర్.. తొలి మ్యాచ్‌లోనే విఫలమయ్యాడు. కింగ్స్ ఎలెవన్ పంజాబ్‌తో జరిగిన మ్యాచ్‌లో 13 బంతులాడి కనీసం ఒక బౌండరీ కూడా కొట్టలేక 13 పరుగుల వద్దే ఔటయ్యాడు. రెండో మ్యాచ్‌లోనూ 3 పరుగులకే వికెట్ చేజార్చుకున్నాడు.
‘ఐపీఎల్ 2018 సీజన్‌లో రెండో మ్యాచ్ ముగిసిన తర్వాత కోచ్ రికీ పాంటింగ్ దగ్గరకి వెళ్లాను. నా ఆటకి ఎలా మెరుగులు దిద్దుకోవాలో సూచించాలని కోరాను. అప్పటికి నాకు నేను చాలా కఠిన పరిస్థితుల్లో ఉన్నట్లు ఊహించుకున్నా. కానీ.. రికీ పాంటింగ్.. నీ బ్యాటింగ్‌ టెక్నిక్‌ని మళ్లీ అందుకో చాలు.. అని చాలా తేలికపాటి సూచన చేశాడు. ఆ సూచనతో.. మ్యాచ్‌కి అనుగుణంగా ఆడటం నేర్చుకున్నా. కచ్చితంగా ఈ ఏడాది ఐపీఎల్‌ నా కెరీర్‌ని మార్చేసింది. మిడిలార్డర్‌లో బ్యాటింగ్ స్థానాలు మార్చి బ్యాటింగ్‌ చేయాల్సి రావడంతో.. పరిస్థితులకి అనుగుణంగా ఆటతీరు మార్చుకున్నా’ అని విజయ్ శంకర్ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.